
Bogen om de mystiske fund : Ildkugler over Danmark - om sten der aldrig fløj er 
på 134 sider, i A4-format, med illustrationer i farve og s/h, stikordsregister og mange 
kildehenvisninger. 

Bogens forord er skrevet af astrofysikeren Michael Linden-Vørnle. 

Normalpris: kr. 159. 

Tilbudspris: Kr. 119,25. Du sparer kr. 39,75. Bestil her. 

Få en gratis læseprøve her. 



Har du allerede selv købt de to bøger? Så kan du bestille bøgerne og glæde en ven med to spændende julegaver - 
og samtidig spare penge. 


Ildkugler over Danmark 

- om sten der aldrig fløj 



http://www.sufoi.dk/ufo-mails/um-2018/uml8-273.phpp4/04/2019 21:18:53] 









UFO-Mail nr. 273 - Gratis nyhedsbrev - ufo - sufoi.dk - ufo.dk 


Tilbuddene gælder til og med 31. december 2018. Derefter stiger prisen igen til normalprisen. 


UFO-stenen fra Bornholm 


Metal ude fra rummet fundet i have i Rønne. Sten, splint af et eller andet eller brændstofaffald fra 
en UFO? 


Af Ole Henningsen 



Et af brudstykkerne af den mystiske, 
metalglinsende sten fundet i Rønne. 

Foto: Gert Helmer Jørgensen 


Den 10. februar 1975 er en af overskrifterne i dagbladet Bornholmeren: 
Metal ude fra rummet fundet i have i Rønne. I artiklen hedder det bl.a.: 

Ole Bendtsen, Rønne, har i lørdags fundet en meget speciel genstand. Det 
kan være en sten, en splint af et eller andet, eller hvad han håber på, 
brændstofaffald fra en UFO (Uidentificeret flyvende objekt). 

Genstanden, der tilsyneladende har været ude for en overordentlig stor 
varmepåvirkning, krystalliserer nemt, når man slår på den. Den spiller i alle 
regnbuens farver. Hvis der bliver slået et stykke af den, får den på 
brudfladen en speciel lugt. Det underbygges på dramatisk vis af naboens 
hund. Den skulle prøve at snuse til genstanden, men fik et så kraftigt 
nyseanfald, at den ikke længere vil nærme sig genstanden. 

Frank Simonsen, UFO-klubben på Bornholm: - Det er ikke et af de kendte 
metaller, vi her har med at gøre. Jeg er stærkt overbevist om, at det 
stammer fra en UFO. Vi har sendt en prøve af metallet til Teknologisk 
Institut for en nærmere undersøgelse. Jeg kan oplyse, at aftenen før dette 
fund blev gjort, observerede vi en UFO i bane over Bornholm. Denne 
genstand kan meget vel stamme derfra. 

Familien Bendtsen venter sig meget af undersøgelsen på Teknologisk 
Institut. For eksempel venter de, at metallet vil vise sig at være radioaktivt. 
I hvert fald har to medlemmer af familien fået stærk hovedpine efter at 
have været i berøring med genstanden. 


En anden forklaring kan være, at metallet stammer fra den amerikanske rumsonde på 20 tons, som for nogen tid 
siden gik igennem atmosfæren og spredtes over et område af ukendt størrelse. 

Bornholmeren, 10. februar 1975. 


Véf 


UFO-hjemmet invaderet af 
politi-CF-branddirektør 

De sensationelle oplysninger og udtalelser i dagbladet 
Bornholmeren vækker stor opstandelse og går 
naturligvis landet rundt samt alarmerer de lokale 

myndigheder, der dagen efter tropper op hos finderen 
af det mystiske materiale. 

Bornholmeren kan allerede 12. februar 1975 følge op på sagen og skriver bl.a.: 

Politiet mødte i går eftermiddags op på adressen for at få genstanden udleveret til nærmere undersøgelse. Politiet, 
der ingen kendelse medbragte, kunne ikke få stykket udleveret og måtte køre igen med uforrettet sag. 

Frank Simonsen UFO-klubben på Bornholm: -Jeg blev straks tilkaldt da politiet var ankommet. Jeg gjorde det klart 
over for politiet at de ikke ville få hele stykket udleveret. Vi har efterhånden så mange eksempler på at når vi har 
udleveret nogle af de ting vi finder, forsvinder de på mystisk vis. Jeg vil i hvert fald ikke være med til at løbe den 
risiko. I øvrigt optrådte politiet på en for mig at se besynderlig måde. De stillede sig hovent an. Det var, ligesom de 
grinede lidt af os. Betjente skal ikke se ned til en, de skal være til at snakke med. I øvrigt tror vi slet ikke noget om 
denne genstand, før der foreligger resultater. 

Politiet vendte tilbage igen med et hold fra Civilforsvaret, som medbragte en detektor. Den skulle bruges til at 
undersøge, om metalstykket evt. afgav nogen form for bestråling. Men muligheden for, at den skulle være 
radioaktiv, som Bentsen antydede i Bornholmeren, er nu helt afvist. Civilforsvaret fandt, at metalstykket er helt fri 
for bestråling. Hvis der havde været nogen form for bestråling, skulle stykket have været fjernet fra hjemmet. 
Civilforsvaret har fået en stump af metalstykket til nærmere undersøgelse, så nu skal det blive interessant at se, 
hvad de får ud af den. Der foreligger endnu ikke resultater fra den prøve, som er indsendt til Teknologisk Institut. 


Ufo-kobling og videre undersøgelser 

De ekstra indsamlede oplysninger viser efterhånden, at metalfundet slet ikke er af nyere dato, men åbenbart opdaget 
så tidligt som den 16. maj 1974 kl. 08.30 af Ole Bendtsens søn, der var på vej til skole. Den ret store sten blev 
formentlig fundet på Snorrebakken i Rønne ud for et arbejdsskur ved en nedlagt lergrav og havde på daværende 
tidspunkt en størrelse på ca. 30 cm i diameter og ca. 6-8 cm i tykkelsen. 

Aftenen i forvejen, den 15. maj 1974, kl. 22.40 havde medlemmer af Bornholms UFO Club (BUFOC) bl.a. Frank 
Simonsen, observeret en genstand, der fløj med en fart ca. 4-5 gange en jagers hastighed i retningen syd-nord, 
lysende klart blåt. Genstanden forsvandt i retning af Snorrebakken. 

Med denne kobling er Bornholms UFO Club interesseret i straks at få indsamlet flest mulige data og få sagen 
undersøgt til bunds, men det er Ole Bendtsen, der i første omgang privat fabler om, at materialet jo kunne stamme 
fra en ufo, og at nu skal han i avisen og tv. 

Prisværdigt får Bornholms UFO Club hurtigt indsendt et stykke af materialet til Teknologisk Institut til nærmere 
undersøgelse. På trods af kraftige advarsler fra foreningen om at afvente det svar, som de først gerne vil have i 
hånden, involverer Ole Bendtsen hurtigt pressen og bevirker derved de sensationelle overskrifter, som Bornholms 
UFO Club på ingen måde er interesseret i. 


Svar fra Teknologisk Institut 

Allerede den 17. februar 1975 foreligger det kortfattede svar til Frank 
Simonsen fra Teknologisk Instituts Afdeling for Kemiteknik på prøven: 
Mineralprøven De har sendt os er ikke et rent metal, men en forbindelse 
mellem jern og svovl, der hedder svovljern med den kemiske formel FeS. 
Det er et meget almindeligt forekommende mineral. 

Den 28. februar 1975 beretter Bornholms Tidende om svaret fra 
Teknologisk Institut og Bornholms UFO Clubs reaktion. I en udtalelse til 
dagbladet bekræfter kemiker Henrik Berg, Teknologisk Institut, at der intet 
usædvanligt eller ikke-jordisk er ved det pågældende stykke metal - 
hverken med hensyn til stofindhold eller sammensætning. Han tilføjer, at 
Rønne UFO-klub ønskede en mindre undersøgelse, og ud fra den kan man 
kun sige, at stoffet indeholder svovl og jern. 

Et af Bornholms UFO Clubs medlemmer, Lajla Le Févre, siger if. Bornholms 

Tidende, at det svar er klubbens medlemmer bestemt ikke tilfredse med og 
tilføjer: 

Man kan umiddelbart se, at det ikke er et almindeligt stykke metal, men 
det ønsker Teknologisk Institut åbenbart ikke at fortælle offentligheden. Det 
er en generel erfaring blandt UFO-interesserede, at konstatering af ikke- 
jordiske forekomster på jorden altid forsøges hemmeligholdt. 

Hertil udtaler ingeniør K. Kjær Laursen, Teknologisk Institut, til Bornholms Tidende, at instituttet er en neutral 
institution, der er oprettet for at tjene erhvervsliv og industri og ikke har nogen forbindelse med militær eller anden 
offentlig myndighed. 

Bornholms Tidende nævner sidst i artiklen, at den mystiske genstand nu er sendt til et internationalt UFO- 
laboratorium i Canada, og at svaret herfra ventes at foreligge en gang i løbet af foråret. 

I den 2. verdenskongres i Ancient Astronaut Society, der i 1975 bliver afholdt i Zurich, deltager John Gerrow Jensen 
fra Rønne og medbringer et brudstykke af den spændende sten, som han viser Jacques Bergier, der er kemiker og 
atomfysiker, og bl.a. kendt for sit forfatterskab sammen med Louis Pauwels Den fantastiske virkelighed m.fl.). 
Jacques Bergier svarer John Gerrow Jensen, at han mener, der er tale om iron oxyd. Og så er man sådan set lige 
vidt igen. 


Konspirationsteorierne blomstrer 

Svaret fra Teknologisk Institut lever bestemt ikke op til de store forventninger hos finderen eller visse af de lokale 
ufofolk. Mange af de mennesker, der får materialet at se, mener med stor bestemthed at kunne afvise, at der skulle 
være tale om svovljern, som det fremgår af svaret fra Teknologisk Institut. Det skorter i den slags sager jo aldrig på 
folk, „der ved bedre". Så der er lokalt lagt op til alskens gætterier. 


Læs mere om UFO-stenen fra Bornholm i bogen Ildkugler over Danmark - om sten der aldrig fløj, som 
netop nu er på tilbud. Læs mere her. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 

Bliv medlem af SUFOI's Støttekreds 
i 2019 


- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 


- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 




Mysteriet om UFO'er 
Værdi: Kr. 54,- 
Bestillingsnr.: B-033 



Firestorm 
Værdi: Kr. 89,- 
Bestillingsnr.: B-054 

UFO-Mail udgives af Skandinavisk UFO Information. 

© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

© Skandinavisk UFO Information - SUFOI • Eilekiersvej 14, 4100 Ringsted 



http://www.sufoi.dk/ufo-mails/um-2018/uml8-273.phpp4/04/2019 21:18:53] 





